Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2015. július 30-án megtartott rendkívüli üléséről**

**Határozat:**

**144**. Az önkormányzat köznevelési intézményei működtetéséhez fizetendő hozzájárulás összegének elfogadása

**145.** „Geotermikus energiahasznosítás korszerűsítése és bővítése Vasváron” tárgyú beruházás műszaki tartalomváltozásának és vállalkozási szerződés módosításának elfogadása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2015. július 30-án megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók

Tibor, Unger József, Galambos István és Gergye Rezső képviselők

(6 fő)

**Távolmaradását előre bejelentette:** Dr. Pataky Pál tanácsnok (1 fő)

**Tanácskozási joggal jelen voltak:**

Dr. Ódor Ildikó jegyző és

Varga Zoltán osztályvezető

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését a következő témával:

„Geotermikus energiahasznosítás korszerűsítése és bővítése Vasváron” tárgyú beruházás során felmerült problémák megoldása érdekében döntéshozatal

Előadó: TÓTH BALÁZS polgármester

Képviselő-testület a napirend kiegészítésével 6 igen szavazattal – ellenszavazat és tartózkodás nélkül - egyhangúlag egyetértett és az alábbiak szerint jóváhagyta azt:

1./ Előterjesztés a nemzeti köznevelésről szóló 2011. évi XCX. törvény 74. § (6) bekezdése alapján meghozott döntésről, Vasvár Város Önkormányzata köznevelési intézményei működtetéséhez fizetendő hozzájárulásról

Előadó: TÓTH BALÁZS polgármester

2./ „Geotermikus energiahasznosítás korszerűsítése és bővítése Vasváron” tárgyú beruházás során felmerült problémák megoldása érdekében döntéshozatal

Előadó: TÓTH BALÁZS polgármester

**1. napirendi pont:**

**Előterjesztés a nemzeti köznevelésről szóló 2011. évi XCX. törvény 74. § (6) bekezdése alapján meghozott döntésről, Vasvár Város Önkormányzata köznevelési intézményei működtetéséhez fizetendő hozzájárulásról**

**Tóth Balázs polgármester** ismertette az előterjesztést. Kiemelte, megérkezett az értesítést az önkormányzathoz, mely szerint a vasvári köznevelési intézmények (általános iskola, zeneiskola) működtetéséhez az önkormányzatnak havi 5.490 eFt-tal kell hozzájárulni 2015. szeptember 1. és 2019. augusztus 31. közötti időszakban. A megállapított hozzájárulás mértékének elfogadásáról a képviselő-testületnek határoznia kell. Pozitívumként értékelte, hogy az önkormányzati hozzájárulás összege nem emelkedett az előző időszak összegéhez képest, azzal megegyező. Javasolta a képviselő-testületnek, hogy az előterjesztésben szereplő határozati javaslatot fogadja el.

**Sejber Mihály alpolgármester** megkérdezte, hogy ebben az összegben szerepel-e felújítási pénz?

**Tóth Balázs polgármester** válaszában közölte, hogy a hozzájárulás csak a bért és a rezsit tartalmazza. Több kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

|  |
| --- |
| **144/2015.(VII.30) számú képviselő-testületi határozat:**  A nemzeti köznevelésről szóló 2011. évi CXC. törvény (a továbbiakban: Nkt.) 74. § (6) bekezdése alapján Vasvár Város Önkormányzata Képviselő-testülete az önkormányzat rendelkezésére álló saját és átengedett bevételek terhére a saját tulajdonában álló – az állami intézményfenntartó központ által fenntartott köznevelési intézmény feladatainak ellátását szolgáló – ingó és ingatlan vagyon állami intézményfenntartó központ általi működtetéséhez megállapított hozzájárulás (2015. szeptember 1-je és 2019. augusztus 31-e közötti időszakra havi 5490 ezer Ft) megfizetését vállalja. |

Felelős: TÓTH BALÁZS polgármester

Határidő: 2015. augusztus 07.

**2. napirendi pont:**

**„Geotermikus energiahasznosítás korszerűsítése és bővítése Vasváron” tárgyú beruházás során felmerült problémák megoldása érdekében döntéshozatal**

**Tóth Balázs polgármester** szóbeli kiegészítésében rámutatott, jó hír, hogy a kivitelező talált termálvizet. A kivitelező által készíttetett labor eredmények alapján azonban ennek a termálvíznek a jelenlegi, meglévő kútban lévő vízhez képest nagyon magas az ásványi anyag és gáz tartalma, továbbá hőmérséklete is magasabb a vártnál. Ez műszaki szempontból többletforrást igényel, melyre pótmunkát lehet előírni a hivatkozott projektben rendelkezésre álló tartalékkeret erejéig. Amennyiben a tartalékkeret felhasználását kezdeményezzük, s a pótmunkát előírjuk, az arra vonatkozó szerződés tervezetet a közreműködő KSZ szervezet részére előzetes véleményezésre meg kell küldeni.

Képviselő-testület tagjai a projekt befejezése érdekében egyhangúlag egyetértettek azzal, hogy a még rendelkezésre álló tartalékkeret erejéig pótmunka kerüljön elrendelésre és az erre vonatkozó szerződés-tervezet módosítást a közreműködő KSZ szervezet részére polgármester úr felterjessze.

Képviselő-testület az előterjesztésben szereplő határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**145/2015.(VII.30) számú képviselő-testületi határozat:**

Vasvár Város Önkormányzata Képviselő-testülete a „Geotermikus energiahasznosítás korszerűsítése és bővítése Vasváron” tárgyú, KEOP-4.10.0/B/12-2013-0032 azonosító számú projekt megvalósítása során felmerülő újabb problémák megoldása érdekében az alábbiakban foglalt döntéseket hozza:

1./ Vasvár Város Önkormányzata Képviselő-testülete a „Geotermikus energiahasznosítás korszerűsítése és bővítése Vasváron” tárgyú beruházás műszaki tartalomváltozását – mely jelent jegyzőkönyv 1. számú mellékletét képezi - elfogadja azzal a kikötéssel, hogy az műszaki tartalom változás költségnövekménye a 2015. március 20-án megkötött vállalkozási szerződés 4.3. pontjában foglalt tartalékkeretből még rendelkezésre álló 10.217.203,-Ft-ot nem haladhatja meg.

2./ A műszaki tartalomváltozás elfogadása kapcsán e határozat 1./ pontjában megjelölt projektre vonatkozó vállalkozási szerződés módosítást – mely a jegyzőkönyv 2. számú mellékletét képezi - a teljesíti határidő vonatkozásában 2015. szeptember 15-i időpontra történő befejezésre módosítja. A teljesítési határidő hosszabb időre való módosítása önkormányzati érdeket sértene.

3./ Ezen testületi döntés megküldésre kerül a Porció Műszaki Fejlesztési és Vállalkozási Kft, valamint a VIKUV Vízkutató és Fúró Zrt részére azzal, hogy 2015. augusztus 17-ig 16.00 óráig a testületi határozatban szereplő döntésekre nyilatkozzanak. Amennyiben a megadott határidőig szerződéses nyilatkozat részükről nem érkezik, akkor változatlanul a 2015. március 20-án aláírt vállalkozási szerződésben szereplő teljesítési határidővel kell számolni a projekt befejezését illetően, továbbá a vállalkozási szerződésben szereplő teljesítési határidő hosszabbítására vonatkozó szerződés tervezet a közreműködő KSZ szervezet részére előzetes véleményezésre megküldésre nem kerül.

Felelős: TÓTH BALÁZS polgármester

Határidő: 1-2. pontnál: azonnal

3. pontnál: 2015. augusztus 13.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző